
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/169/10.05.2006 

	
	
	


A  V  I  Z

asupra propunerii legislative pentru completarea Legii nr. 571/2003 de aprobare a Codului Fiscal, cu modificările şi completările ulterioare, Camera Deputaţilor fiind Cameră decizională (PLx 254/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru completarea Legii nr. 571/2003 de aprobare a Codului Fiscal, cu modificările şi completările ulterioare, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 9 mai 2006.


             Propunerea legislativă vizează completarea Legii nr. 571/2003 de aprobare a Codului Fiscal, cu modificările şi completările ulterioare, cu unele măsuri constând în stabilirea taxei pe valoarea adăugată pentru uleiurile minerale la 16% şi a accizelor pentru produsele prevăzute la art. 175 din această lege la 13%, pe perioara 1.11.2005-1.05.2006, măsură apreciată a fi de natură a determina temperarea dinamicii preţului combustibililor care afectează populaţia, precum şi dezvoltarea economică a ţării.

În urma dezbaterilor, membrii Comisiei pentru politică economică, reformă şi privatizare au hotărât cu 17 voturi pentru şi 5 voturi împotrivă respingerea  propunerii legislative.
                PREŞEDINTE,

     Mihai Tudose

         SECRETAR





    Vasile Cosmin Nicula

                                                                                                                        Consilier 

                                                                                                               


Alina Hodivoianu 

